ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางนายสีตำบลโคกเคียนตำบลตะกั่วป่า ตำบลบางม่วง ตำบลบางไทรและตำบลตำตัวอำเภอตะกั่วป่า จังหวัดพังงา อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เริ่มต้นจากคลองบางม่วง ฝั่งตะวันตกตรงจุดที่อยู่ห่างตามแนวเส้นขนานระยะ ๓๐๐ เมตร กับศูนย์กลางถนนสาธารณะเส้นขนานระยะ ๑,๕๐๐ เมตร กับศูนย์กลางทางหลวงแผ่นดินหมายเลข ๔และเขตป่าสงวนแห่งชาติ ป่าควนถ้ำ และป่าบางกรัก ด้านตะวันตกเป็นเส้นโค้งลงมาบรรจบกับทางหลวงแผ่นดินหมายเลข ๔ตรงจุดที่อยู่ห่างสี่แยกทางหลวงแผ่นดินหมายเลข ๔ ตัดกับถนนวัฒนาไปทางทิศตะวันออกตามแนวทางหลวงแผ่นดินหมายเลข ๔ เป็นระยะ ๒,๕๐๐ เมตรทิศตะวันออก เป็นเส้นตรงไปทางทิศใต้ถึงจุดที่อยู่ตามแนวเส้นตั้งฉากระยะ ๑,๕๐๐ เมตร กับศูนย์กลางทางหลวงแผ่นดินหมายเลข๔๐๓๒ ตรงจุดที่อยู่ห่างจากสามแยกถนนอุดมธาราบรรจบกับทางหลวงแผ่นดินหมายเลข ๔๐๓๒ไปทางทิศใต้ตามทางหลวงแผ่นดินหมายเลข ๔๐๓๒ เป็นระยะ ๑,๗๐๐ เมตรทิศใต้เป็นเส้นตั้งฉากกับศูนย์กลางทางหลวงแผ่นดินไปทางทิศตะวันตกจนบรรจบกับเขตป่าสงวนแห่งชาติ ป่าเทือกเขาหลักและป่าเขาโตนแล้วเลียบเขตป่าเทือกเขาหลักและป่าเขาโตนด้านเหนือ เลียบแนวเขตป่าไปทางทิศตะวันตกจนบรรจบกับแนวเส้นตรง ซึ่งต่อตรงระหว่างจุดบรรจบของทางหลวงแผ่นดินหมายเลข๔ กับถนนสายบางม่วง - บ้านบางมรวน ไปทางทิศใต้ตามแนวถนนสายบ้านบางม่วง -บ้านบางมรวน เป็นระยะ ๒,๕๐๐ เมตร จากจุดนี้เป็นเส้นตรงไปทางทิศตะวันตกเฉียงใต้บรรจบทางหลวงแผ่นดินหมายเลข ๔ (ถนนเพชรเกษม) ที่จุดกึ่งกลางทางหลวงแผ่นดินหมายเลข๔ บรรจบกับถนนสายบ้านบางม่วง - บ้านน้ำเค็ม ไปทางทิศใต้ตามทางหลวงแผ่นดินหมายเลข ๔เป็นระยะ ๒,๕๐๐ เมตร แล้วตั้งฉากไปทางทิศตะวันตกจนบรรจบกับชายฝั่งทะเลอันดามันทิศตะวันตก เลียบชายฝั่งทะเลอันดามันฝั่งตะวันออกขึ้นไปทางทิศเหนือแล้วเลียบคลองบางม่วงฝั่งตะวันตก จนบรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานกับกึ่งกลางถนนเสนาราษฎร์เป็นระยะ ๘๕๐ เมตรทิศตะวันออก จดเส้นขนานกับถนนวัฒนา ฟากตะวันออกเป็นระยะ ๓๕๐ เมตรทิศใต้ จดเส้นขนานกับกึ่งกลางถนนเสนาราษฎร์ เป็นระยะ๕๐๐ เมตรทิศตะวันตก จดเรือนจำตะกั่วป่า๒.๒ ทิศเหนือจดเส้นขนานกับกึ่งกลางทางหลวงแผ่นดินหมายเลข ๔ (ถนนเพชรเกษม) เป็นระยะ ๑,๒๐๐ เมตรทิศตะวันออก จดเรือนจำตะกั่วป่าทิศใต้จดเส้นขนานกับกึ่งกลางทางหลวงแผ่นดินหมายเลข ๔ (ถนนเพชรเกษม) เป็นระยะ ๘๐๐ เมตรทิศตะวันตก จดถนนซอยไม่ปรากฏชื่อฟากตะวันออก๒.๓ ทิศเหนือจดเส้นขนานกับกึ่งกลางทางหลวงแผ่นดินหมายเลข ๔ (ถนนเพชรเกษม) เป็นระยะ ๓๐๐ เมตรทิศตะวันออกจดกับเส้นตั้งฉากกับทางหลวงแผ่นดินหมายเลข ๔ตรงจุดที่อยู่ห่างจากกึ่งกลางคลองตะกั่วป่าตัดกับทางหลวงแผ่นดินหมายเลข ๔ ไปทางทิศตะวันออกตามแนวทางหลวงแผ่นดินหมายเลข ๔ เป็นระยะ ๖๒๐ เมตรทิศใต้ จดทางหลวงแผ่นดินหมายเลข ๔ ฟากเหนือทิศตะวันตกจดกับเส้นตั้งฉากกับทางหลวงแผ่นดินหมายเลข ๔ตรงจุดที่อยู่ห่างจากกึ่งกลางคลองตะกั่วป่าตัดกับทางหลวงแผ่นดินหมายเลข ๔ไปทางทิศตะวันออก ตามแนวทางหลวงแผ่นดินหมายเลข ๔ เป็นระยะ ๔๐๐ เมตรทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลบางนายสี ตำบลโคกเคียน ตำบลตะกั่วป่าตำบลบางม่วง ตำบลบางไทร และตำบลตำตัว อำเภอตะกั่วป่า จังหวัดพังงาภายในบริเวณแนวเขตตามแนวแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภท ดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร แต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖ ประกาศกระทรวงมหาดไทยนี้ไม่ให้ใช้บังคับในพื้นที่ที่มีกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอคุระบุรี อำเภอตะกั่วป่าอำเภอท้ายเหมือง อำเภอเมืองพังงา อำเภอทับปุด อำเภอตะกั่วทุ่ง และอำเภอเกาะยาวจังหวัดพังงา พ.ศ. ๒๕๔๔ ใช้บังคับข้อ ๗[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยสรัลพร/พิมพ์๑๑กุมภาพันธ์ ๒๕๕๑ฐิติพงษ์/ตรวจ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๐ (เล่มที่ ๗)/ตอนพิเศษ ๑๐๑ ง/หน้า ๗๖/๔ กันยายน ๒๕๔๖